als_Latn dik_Latn sag_Latn
Mesfushori është pranë divorcit me Torinon, që është hakmarrë për refuzimet në janar për t’u huazuar në Serinë B (Trapani dhe Modena). Prej këtu, dy mosgrumbullimet radhazi
Anton Cicani
Migjen Basha është i rikuperuar dhe nuk ka asnjë problem serioz, por veç kësaj, nuk ka nevojë për të rikuperuar ende, pasi është gati për të zbritur në fushë. Mungesa e sinqeritetit të Torinos ka sjellë edhe shumë pikëpyetje por burime pranë gazetës “Sport Ekspres” kanë zbuluar të gjithë të vërtetën mbi mesfushorin e Kombëtares, që në janar ishte pranë transferimit nga Torino në një skuadër tjetër, por që nuk u bë asgjë. E vërteta është se Basha është duke vuajtur një situatë “divorci” dhe ftohtësie me drejtuesit e klubit, për shkak të një “jo”-je të dhënë në ditën e fundit të merkatos, kur i kërkuar nga dy skuadra të Serisë B, Trapani dhe Modena, ai nuk pranoi të largohej nga granatat, pasi ishte tepër vonë. Eskluzivisht për “Sport Ekspres”, futbollisti ka pranuar se i ishin paraqitur dy oferta interesante, por që nuk kishte kohë mjaftueshëm: “Nuk mund të vendosja brenda 24 orësh, sepse nuk është normale. Klubi më datën 1 shkurt, në orën 23:00, më tha se më kërkonin skuadra në Serinë B, por i thashë që duhet të më kishin lajmëruar përpara”. Më pas, hakmarrja e drejtuesve, që kanë dhënë urdhër për mosgrumbullimin e tij. Por, pasojat mund të jenë edhe më të rënda në vazhdim, edhe pse deri tani, lojtari ende s’ka përfunduar jashtë skuadre.
Takim – Ndërkaq, ndërsa Torino ka luajtur dhe barazuar ndaj Kaljarit, Basha ndodhej në Zyrih, për t’u takuar me drejtuesit e Grasshoperit. Një takim formal, por ku është biseduar për mundësinë e transferimit në verë. Basha ka dëgjuar ofertën e ekipit zviceran, por e ka konsideruar tepër të ulët, ekonomikisht (sa i përket rrogës). Kështu, i ka thënë “jo” dhe është kthyer në Itali. Sigurisht, ofertat do të vijojnë për Bashën, duke qenë se në verë do të transferohet me parametra zero. Nuk përjashtohet mundësia që të transferohet në Serinë B.
als_Latn pag_Latn als_Latn als_Latn